LeroyDyer/wikipediaSW huggingface dataset:
2011

Makala hii inahusu mwaka 2011 BK (Baada ya Kristo).

Matukio 
28 Desemba - Kim Jong-un akawa kingozi mkuu wa Korea Kaskazini baada ya mazishi ya baba yake

Waliozaliwa

Waliofariki 
 15 Machi - Nate Dogg, mwanamuziki kutoka Marekani
 10 Aprili - Stephen Watson, mwandishi wa Afrika Kusini
 2 Mei - Osama bin Laden, mwanzilishi na kiongozi wa kundi la kigaidi la Al Qaida
 7 Mei - Willard Boyle, mshindi wa Tuzo ya Nobel ya Fizikia mwaka wa 2009
 15 Mei - Samuel Wanjiru, mwanariadha kutoka Kenya
 30 Septemba - Ralph Steinman, mshindi wa Tuzo ya Nobel ya Tiba mwaka wa 2011
 5 Oktoba - Steve Jobs, mvumbuzi na mfanyabiashara kutoka Marekani
 20 Oktoba - Muammar al-Gaddafi, rais wa Libya (1969-2011)
 9 Novemba - Har Khorana, mshindi wa Tuzo ya Nobel ya Tiba mwaka wa 1968

Viungo vya nje

Karne ya 21
2012

Makala hii inahusu mwaka 2012 BK (Baada ya Kristo).

Matukio

Waliozaliwa

Waliofariki 
 19 Januari - Jeremiah Solomon Sumari, mwanasiasa kutoka Tanzania
11 Februari - Whitney Houston, mwimbaji na mwigizaji filamu kutoka Marekani
31 Machi - Cosmas Desmond, mwandishi wa Afrika Kusini
7 Aprili - Steven Kanumba, mwigizaji wa filamu kutoka Tanzania
 25 Aprili - Paul L. Smith, mwigizaji wa filamu kutoka Marekani
 10 Juni - George Saitoti, mwanasiasa kutoka Kenya
24 Julai - Sherman Hemsley, mwigizaji wa filamu kutoka Marekani
 20 Agosti - Meles Zenawi, Waziri mkuu wa Ethiopia (1995-2012)
 20 Agosti - Phyllis Diller, mwigizaji wa filamu kutoka Marekani
 28 Agosti - William Pascal Kikoti, askofu Mkatoliki kutoka Tanzania
 3 Septemba - Michael Clarke Duncan, mwigizaji wa filamu kutoka Marekani
 14 Septemba - Louis Simpson, mshairi kutoka Marekani
 29 Septemba - Hebe Camargo, mwimbaji na mwigizaji wa filamu kutoka Brazil
 20 Oktoba - Donnall Thomas, daktari kutoka Marekani, mshindi wa Tuzo ya Nobel ya Tiba, mwaka wa 1990
 21 Oktoba - George McGovern, mwanasiasa kutoka Marekani
6 Novemba - Aloysius Balina, askofu Mkatoliki nchini Tanzania
 6 Novemba - Clive Dunn, mwigizaji wa filamu kutoka Uingereza
 26 Novemba - Joseph Murray, daktari kutoka Marekani, mshindi wa Tuzo ya Nobel ya Tiba mwaka wa 1990
 5 Desemba - Dave Brubeck, mwanamuziki kutoka Marekani
 30 Desemba - Rita Levi-Montalcini, daktari kutoka Italia, mshindi wa Tuzo ya Nobel ya Tiba mwaka wa 1986

Viungo vya nje

Karne ya 21
2013

Makala hii inahusu mwaka 2013 BK (Baada ya Kristo).

Matukio

Waliozaliwa

Waliofariki 
 14 Januari - Conrad Bain, mwigizaji wa filamu kutoka Marekani
 7 Februari - Amedeus Msarikie, askofu Mkatoliki kutoka Tanzania
 28 Machi - Richard Griffiths, mwigizaji wa filamu kutoka Uingereza
 4 Aprili - Roger Ebert, mwandishi wa habari kutoka Marekani
 10 Aprili - Robert G. Edwards, mshindi wa Tuzo ya Nobel ya Tiba mwaka wa 2010
 11 Aprili - Jonathan Winters, mwigizaji wa filamu kutoka Marekani
 28 Mei - Mangwair, mwanamuziki kutoka Tanzania
 19 Juni - James Gandolfini, mwigizaji wa filamu kutoka Marekani
 12 Julai - Pran, mwigizaji wa filamu kutoka Uhindi
 30 Agosti - Seamus Heaney, mshindi wa Tuzo ya Nobel ya Fasihi mwaka wa 1995
 12 Septemba - Otto Sander, mwigizaji wa filamu kutoka Ujerumani
 12 Oktoba - Oscar Hijuelos, mwandishi kutoka Marekani
 20 Oktoba - Julius Nyaisangah, mtangazaji wa redio kutoka Tanzania
 24 Oktoba - Raymond Mwanyika, askofu Mkatoliki kutoka Tanzania
 5 Desemba - Nelson Mandela, rais wa Afrika Kusini, na mshindi wa Tuzo ya Nobel ya Amani, mwaka wa 1993
 14 Desemba - Peter O'Toole, mwigizaji wa filamu kutoka Eire

Viungo vya nje

Karne ya 21
Norrtälje

Norrtälje ni manispaa na mji nchini Uswidi. Kuna wakazi 16,263 (mwaka 2005). Mji ulianzishwa 1622.

Jiografia 
Eneo lake ni 7.46 km². Umbali na Jiji la Stockholm ni 68 km.

Viungo vya nje 
 www.norrtalje.se

Miji ya Uswidi
Ukanoni

Ukanoni ni mtindo wa maisha ya kitawa katika kanisa katoliki uliokusudiwa hasa kwa mapadri wa parokia za mjini.

Historia

Ili kuboresha maisha ya mapadri wanajimbo, toka zamani ulisisitizwa uundaji wa jumuia kati yao, ambamo wasali na kufanya utume kwa pamoja.

Hasa kuanzia karne XI wengi walifanya hivyo kwenye makanisa makubwa kama mtindo mpya wa kitawa unaosisitiza liturujia ya fahari pamoja na uchungaji.

Inavyoweza kueleweka, hao walifuata kanuni ya Agostino wa Hippo na kuitwa Wakanoni. Maarufu zaidi katika yao ni Norbert (1082-1134), mwanzilishi wa Wapremontree.

Leo mtindo huo unaendelea katika mashirika mbalimbali, ambayo lakini hayana watu wengi kama aina nyingine za utawa.

Viungo vya nje
 Hugh of St. Victor. Explanation of the Rule of St. Augustine, (translated by Dom Aloysius Smith C.R.L.), Sands & Company, London, 1911 
 Houses and Congregations C.R.S.A. 

Mashirika ya kitawa
Waaugustino

Waaugustino ni hasa watawa wanaofuata kanuni ya Agostino wa Hippo. Kwa Kilatini shirika lao linaitwa Ordo Fratrum Sancti Augustini. Tangu muda mrefu linahesabiwa kati ya mashirika ya ombaomba.

Historia 

Katika karne XII zilikuwepo jumuia nyingi zilizofuata kanuni hiyo. Katikati ya karne XIII, kwa juhudi za kardinali Riccardo Annibaldi, ulianza mchakato wa kuziunganisha.

Tarehe 16 Desemba 1243 Papa Inosenti IV alitoa hati Incumbit nobis ili kuhimiza mchakato huo, hata Machi 1244 shirika likaanzishwa. 

Baadhi ya Waaugustino katika karne zilizofuata walifanya juhudi za urekebisho na kuanzisha matawi mapya.

Takwimu 
Tarehe 31 Desemba 2005, mbali na matawi hayo yaliyojitegemea, shirika lilikuwepo katika mabara yote likiwa na konventi 448 na watawa 2.803, ambao 2.088 kati yao walikuwa mapadri.

Kati ya nchi 24 ambako shirika linaishi, kuna Kenya na Tanzania.

Tanbihi

Viungo vya nje 
 Shirika la Waaugustino

Waaugustino
Mashirika ya kitawa
Mashirika ya kilimwengu

Mashirika ya kilimwengu ni mashirika yaliyokubaliwa na viongozi wa Kanisa Katoliki kwa waamini (wenye daraja takatifu au la) wanaojisikia wito wa kushika mashauri ya Kiinjili kama watawa, lakini si lazima kwa kuishi kijumuia.

Historia
Tangu mwanzo wa Kanisa kulikuwa na Wakristo walioshika maisha ya useja na pengine walianzisha jumuia.

Kufuatana na mifano ya Yesu Kristo na Bikira Maria, Agano Jipya linatoa habari za wanaume na wanawake waliojinyima ndoa kwa ajili ya ufalme wa Mungu, kama vile mabinti wanne wa Filipo waliokuwa mabikira na manabii (Mdo. 21:9). Hasa mtume Paulo aliwahimiza Wakristo wowote wanaoweza wafanye hivyo kama alivyofanya mwenyewe kwa kufuata shauri la Bwana (taz. 1Kor 7:25-34).

Mababu wa Kanisa kuanzia karne I waliandika juu ya wanaume waseja wanaozungukazunguka ili kuhubiri, na juu ya mabikira ambao utakatifu wao unaonyesha Ukristo ulivyo bora kuliko ulimwengu wa anasa unaoliudhi Kanisa. 

Nje ya Dola la Kirumi (Mesopotamia na Persia) useja ulitazamwa kama agano na Kristo la kuwafaa wote. 

Polepole mabikira walianza kuorodheshwa na kukubaliwa na askofu na kukusanywa katika jumuia. Ilitokea vilevile kwa wanaume wa toba walioanzisha miundo kamili kuliko juhudi za nyumbani mwao, wakishika ufukara fulani wa hiari, mafungo, kujinyima vyakula mbalimbali, kukesha usiku, kuimba Zaburi na kusali kwa moyo.

Karne XX, ngumu kwa Kanisa na kwa dunia yote, ilileta mang’amuzi mapya hasa katika maisha ya ulimwenguni. Kwa mara nyingine walei walichangia sana hali mpya ndani ya Kanisa Katoliki, ya kuthamini na kushughulikia mambo ya kidunia. 

Katika juhudi za kuratibu nyanja zote za maisha ya binadamu, baadhi walijisikia haja ya kuwekwa wakfu bila ya kujitenga na maisha ya kawaida. 

Polepole Kanisa likafikia uamuzi wa kuwakubalia (1950) mashirika ya kilimwengu ambayo waamini wanawekwa wakfu wawe chumvi, mwanga na chachu kati ya watu. Hivyo wanajitahidi kuwa na moyo wa kujikana na bidii ya kitume kama watawa, lakini pia utaalamu wa kisasa na urahisi wa kupenya mazingira yoyote kama walei.

Takwimu
Idadi ya wanashirika inazidi kupungua, hasa kutokana na hali ya Italia, iliyokuwa inaongoza duniani kwa wingi wa miito.

Marejeo 
Annuario Pontificio per l'anno 2007, Città del Vaticano, Libreria Editrice Vaticana, 2007. ISBN 978-88-209-7908-9.

Mashirika ya kitawa
Umwilisho

Umwilisho (kwa Kiingereza "incarnation" kutoka Kilatini "incarnatio") ni neno la teolojia linalotumika kulitaja fumbo la imani ya Ukristo la kwamba Mwana wa Mungu alijifanya binadamu kweli kwa kutwaa roho na hata mwili kama vile vya mtu yeyote.

Mkazo juu ya mwili unatokana na dibaji ya Injili ya Yohane inayosisitiza ajabu la tukio hilo ikisema: "Neno akawa mwili akakaa kwetu" (1:14). 

Kwa msingi huo Kanuni ya imani ya Nisea-Konstantinopoli inafundisha kukiri:

Alishuka toka mbinguni kwa ajili yetu sisi wanadamu na kwa ajili ya wokovu wetu, akapata mwili kwa uwezo wa Roho Mtakatifu kwake yeye Bikira Maria akawa mwanadamu.

Umwilisho ulifanyika pale ambapo Maria alikubali wito wa Mungu kwake alivyoletewa na Malaika Gabrieli katika kijiji chake, Nazareti . Habari inasimuliwa hivi (Lk 1:26-38):

26 Mwezi wa sita, malaika Gabrieli alitumwa na Mungu kwenda mpaka mji wa Galilaya, jina lake Nazareti, 27 kwa mwanamwali bikira aliyekuwa ameposwa na mtu, jina lake Yusufu, wa mbari ya Daudi; na jina lake bikira huyo ni Mariamu. 28 Akaingia nyumbani kwake akasema, Salamu, uliyepewa neema, Bwana yu pamoja nawe. 29 Naye akafadhaika sana kwa ajili ya maneno yake, akawaza moyoni, Salamu hii ni ya namna gani? 30 Malaika akamwambia, Usiogope, Mariamu, kwa maana umepata neema kwa Mungu. 31 Tazama, utachukua mimba na kuzaa mtoto mwanamume; na jina lake utamwita Yesu. 32 Huyo atakuwa mkuu, ataitwa Mwana wa Aliye juu, na Bwana Mungu atampa kiti cha enzi cha Daudi, baba yake. 33 Ataimiliki nyumba ya Yakobo hata milele, na ufalme wake utakuwa hauna mwisho. 34 Mariamu akamwambia malaika, Litakuwaje neno hili, maana sijui mume? 35 Malaika akajibu akamwambia, Roho Mtakatifu atakujilia juu yako, na nguvu zake Aliye juu zitakufunika kama kivuli; kwa sababu hiyo hicho kitakachozaliwa kitaitwa kitakatifu, Mwana wa Mungu. 36 Tena, tazama, jamaa yako Elisabeti naye amechukua mimba ya mtoto mwanamume katika uzee wake; na mwezi huu ni wa sita kwake yeye aliyeitwa tasa; 37 kwa kuwa hakuna neno lisilowezekana kwa Mungu. 38 Mariamu akasema, Tazama, mimi ni mjakazi wa Bwana; na iwe kwangu kama ulivyosema. Kisha malaika akaondoka akaenda zake.

Dini nyingine ziliwahi kusimulia juu ya mungu fulani kuja duniani akionekana kama mtu (kwa mfano Avatar katika Uhindu), lakini umwilisho ni wa pekee kwa kuwa unatokana na imani ya kuwa Yesu tangu alipotungwa tumboni mwa mama yake ni binadamu halisi kama mwingine yeyote, ingawa nafsi yake ni ya milele kama ile ya Mungu Baba na ya Roho Mtakatifu.

Imani hiyo inaongoza kumkiri Yesu kuwa Mungu kweli milele yote na mtu kweli tangu alipotwaa mwili. Kwa sababu hiyo, Wakristo wengi (Wakatoliki, Waorthodoksi, Waorthodoksi wa Mashariki na baadhi ya Waprotestanti) wanamuita Maria "Theotokos" (yaani "Mzazi wa Mungu" au "Mama wa Mungu", kwa maana ni mama aliyemzaa mtu ambaye tangu milele ni Mungu, si kwamba aliweza kumzaa Mungu kama Mungu).

Picha za Mtoto Yesu mikononi mwa Maria

Teolojia
Yesu Kristo
Bikira Maria
Mwili
Örnsköldsvik

Örnsköldsvik  ni mji nchini Uswidi. Kuna wakazi 28 617 (mwaka 2005). Mji ulianzishwa 1842. Jina ni ya Kiswidi, maana yake ni: örn = tai, sköld = ngao, vik = hori.

Jiografia 
Eneo lake ni 23.97 km².

Viungo vya nje 
 www.ornskoldsvik.se

Miji ya Uswidi
Falun

Falun  ni mji nchini Uswidi. Kuna wakazi 36,447 (mwaka 2005). Mji ulianzishwa 1641.

Jiografia 
Eneo lake ni 26.40 km².

Viungo vya nje 
 www.falun.se

Miji ya Uswidi
Klaipėda

Klaipėda (Kijerumani: Memel) ni mji nchini  Lituanya. Kuna wakazi 164 310 (mwaka 2018). Mji ulianzishwa 1254.

Jiografia 
Eneo lake ni 401 km².  Iko kando ya Bahari ya Baltiki.

Viungo vya nje 
 www.klaipeda.lt 

Lituanya
Miji ya Lituanya
Orodha ya miji ya Vietnam



Miji nchini
Hii ni orodha ya miji nchini 5 ya Vietnam (thành phố trực thuộc trung ương).

Miji mikoani
Hii ni orodha ya miji mikuu ya mkoa ya Vietnam (thành phố trực thuộc tỉnh).

References

See also
Mikoa ya Vietnam

Vietnam
 
Vietnam
Kima (kabila)

Kima ni wanyama wa kabila Cercopithecini katika familia Cercopithecidae. Spishi za jenasi Chlorocebus huitwa ngedere au tumbili kwa kawaida. Wanatokea Afrika chini ya Sahara, lakini spishi kadhaa zimewasilishwa katika sehemu nyingine za dunia.

Spishi
 Allenopithecus nigroviridis, Kima wa Allen (Allen´s Swamp Monkey)
 Cercopithecus albogularis, Kima Koo-jeupe (Sykes's Monkey)
 Cercopithecus ascanius, Kima Mkia-mwekundu (Red-tailed Monkey)
 Cercopithecus campbelli, Kima wa Campbell (Campbell´s Mona Monkey)
 Cercopithecus cephus, Kima Masharubu (Moustached Guenon)
 Cercopithecus denti, Kima wa Dent (Dent's Mona monkey)
 Cercopithecus diana, Kima wa Diana (Diana Monkey)
 Cercopithecus doggetti, Kima Fedha (Silver Monkey)
 Cercopithecus dryas, Kima wa Kongo (Dryas au Salongo Monkey au Ntolu)
 Cercopithecus erythrogaster, Kima Tumbo-jekundu (White-throated Guenon)
 Cercopithecus erythrotis, Kima Masikio-mekundu (Red-eared Guenon)
 Cercopithecus hamlyni, Kima Uso-bundi (Hamlyn's au Owl-faced Monkey)
 Cercopithecus kandti, Kima Mgongo-dhahabu (Golden Monkey)
 Cercopithecus lhoesti, Kima wa L'Hoest (L'Hoest's Monkey)
 Cercopithecus lomamiensis, Kima Lesula (Lesula)
 Cercopithecus lowei, Kima wa Lowe (Lowe´s Mona monkey)
 Cercopithecus mitis, Kima Buluu (Blue Monkey)
 Cercopithecus mona, Kima wa Mona (Mona Monkey)
 Cercopithecus neglectus, Karasinga (De Brazza's Monkey)
 Cercopithecus nictitans, Kima Pua-nyeupe au Kima Puti (Greater Spot-nosed au Putty-nosed Monkey)
 Cercopithecus petaurista, Kima Pua-doa (Lesser Spot-nosed Monkey)
 Cercopithecus pogonias, Kima Ushungi (Crested Mona monkey)
 Cercopithecus preussi, Kima wa Preuss (Preuss's Monkey)
 Cercopithecus roloway, Kima wa Roloway (Roloway Monkey)
 Cercopithecus sclateri, Kima wa Sclater (Sclater's Guenon)
 Cercopithecus solatus, Kima Matako-madoa (Sun-tailed Monkey)
 Cercopithecus wolfi, Kima wa Wolf (Wolf's Mona monkey)
 Chlorocebus aethiops, Ngedere Habeshi (Grivet)
 Chlorocebus cynosuros, Ngedere wa Kongo (Malbrouck Monkey)
 Chlorocebus djamdjamensis, Ngedere wa Bale (Bale Monkey)
 Chlorocebus pygerythrus, Ngedere Mashariki (Vervet)
 Chlorocebus sabaeus, Ngedere Magharibi (Green Monkey)
 Chlorocebus tantalus, Ngedere wa Afrika wa Kati (Tantalus Monkey)
 Erythrocebus patas, Kima Mwekundu (Patas Monkey)
 Erythrocebus poliophaeus, Kima Mwekundu wa Naili Buluu (Blue Nile Patas Monkey)
 Miopithecus ogouensis, Kima wa Gaboni (Gabon Talapoin)
 Miopithecus talapoin, Kima wa Angola (Angolan Talapoin)

Picha

Kima na jamaa
Wanyama wa Afrika
Roger Kornberg

Roger David Kornberg (amezaliwa 24 Aprili 1947) ni mwanakemia kutoka nchi ya Marekani. Hasa alichunguza hali na sifa za DNA. Mwaka wa 2006 alikuwa mshindi wa Tuzo ya Nobel ya Kemia. Tena, yeye ni mwana wa Arthur Kornberg, mshindi wa Tuzo ya Nobel ya Kemia mwaka wa 1959.

Waliozaliwa 1947
Watu walio hai
Wanasayansi wa Marekani
Tuzo ya Nobel ya Kemia
Gerhard Ertl

Gerhard Ertl (amezaliwa 10 Oktoba 1936) alikuwa mwanakemia kutoka nchi ya Ujerumani. Hasa alichunguza hali mbalimbali za usanisi. Mwaka wa 2007 alikuwa mshindi wa Tuzo ya Nobel ya Kemia.

Waliozaliwa 1936
Watu walio hai
Wanasayansi wa Ujerumani
Tuzo ya Nobel ya Kemia
Osamu Shimomura

Osamu Shimomura (amezaliwa 27 Agosti 1928) alikuwa mwanakemia kutoka nchi ya Japani. Hasa alichunguza sifa za protini fulani. Mwaka wa 2008, pamoja na Roger Tsien na Martin Chalfie alikuwa mshindi wa Tuzo ya Nobel ya Kemia.

Waliozaliwa 1928
Watu walio hai
Wanasayansi wa Japani
Tuzo ya Nobel ya Kemia
Roger Tsien

Roger Yonchien Tsien (amezaliwa 1 Februari 1952) ni mwanakemia kutoka nchi ya Marekani. Hasa alichunguza sifa za protini fulani. Mwaka wa 2008, pamoja na Osamu Shimomura na Martin Chalfie alikuwa mshindi wa Tuzo ya Nobel ya Kemia.

Waliozaliwa 1952
Watu walio hai
Wanasayansi wa Marekani
Tuzo ya Nobel ya Kemia
Martin Chalfie

Martin Chalfie (amezaliwa 15 Januari 1947) ni mwanakemia kutoka nchini Marekani. Hasa alichunguza sifa za protini fulani. Mwaka wa 2008, pamoja na Osamu Shimomura na Roger Tsien alikuwa mshindi wa Tuzo ya Nobel ya Kemia.

Waliozaliwa 1947
Watu walio hai
Wanasayansi wa Marekani
Tuzo ya Nobel ya Kemia
Baby Don't Cry (Keep Ya Head Up II)

"Baby Don't Cry (Keep Ya Head Up II)" ni single ya Tupac Shakur iliyotolewa baada ya kufa kwake. Ndani yake ameimba na kundi zima la Outlawz na inatoka katika albamu ya Still I Rise. Wimbo unamshirikisha msanii kama vile H.E.A.T., E.D.I. Mean na Young Noble na baadhi ya sauti kutoka kwa Heavynn, Erika na Tiana wa bendi ya pop ya H.E.A.T . Ulikuwa wimbo pekee kutoka katika albamu kuwa na muziki wa video. Wimbo ulifikia #72 kwenye chati za Billboard Hot 100. Kuna fununu za kwamba toleo halisi la wimbo huu lina biti sawa kabisa na "Keep Ya Head Up".

Orodha ya nyimbo
 LP Version
 Soulshock & Karlin Remix Dirty Version
 Instrumental
 Acappella

Nyimbo za Tupac Shakur
Nyimbo za 1999
Nyimbo zilitolewa baada ya msanii kufa
Until the End of Time (wimbo)

"Until the End of Time" ni single iliyotolewa mnamo mwaka wa 2001 na msanii wa hip hop 2Pac. Wimbo ulitolewa baada ya kufa kwake na umetoka katika albamu yenye jina sawa na huli la wimbo. Wimbo ulipata mafanikio makubwa kabisa na ulikuwa mchango mkubwa kwa albamu na kuipeleka katika ngazi ya 3x Platinum. Wimbo umemshirikisha msanii R.L. kutoka katika kundi la R&B - Next. Muziki wa video wa wimbo huu umeshirikisha picha mchanganyiko za Shakur ambazo awali hazikutolewa. Wimbo ulifikia nafasi ya #52 kwenye chati za Billboard Hot 100. Biti la wimbo huu limechukua sampuli ya wimbo wa Mr. Mister wa mwaka wa 1985 #1 "Broken Wings".

Orodha ya nyimbo 
 "Until the End of Time"
 "Thug N U, Thug N Me" - Remix
 "Baby Don't Cry" - 2Pac & Outlawz
 "Until the End of Time" - CD-ROM video

Nyimbo za 2001
Nyimbo za Tupac Shakur
Nyimbo zilizotolewa baada ya msanii kufa
Letter 2 My Unborn

"Letter 2 My Unborn" ni wimbo uliotolewa na Tupac Shakur. Wimbo ulitolewa baada ya kufa kwake. Wimbo ulitolewa kama single kutoka katika albamu ya Until the End of Time mnamo 2001. Nao una muziki wa video ambao umepata kupigwa sana kwenye TV lakini haukuambulia mafanikio kama jinsi ilivyokuwa single nyingine kutoka katika albamu. Wimbo umechukua sampuli ya wimbo wa Michael Jackson wa mwaka wa 1989 "Liberian Girl" (kutoka katika albamu ya Bad, 1987) ambayo alishirikisha mionekano ya wasanii kadha wa kadha. Toleo la Tupac lipo kwenye kasi ya juu na imeshirikisha sauti ya kike kwa nyuma, Tupac anamweleza mtoto wake jinsi alivyoishi maisha yake na kumwambia mtoto wake ambaye hajazaliwa kwamba asijihusishe na mambo ya matatizo na kuishia kufa - hivyo basi akae kwa usalama.

Orodha ya nyimbo
12"
 "Letter 2 My Unborn" - 3:55
 "Letter 2 My Unborn" (instrumental) - 3:55
 "Hell 4 a Hustler" - 4:56
Promo
Side A
 "Letter 2 My Unborn" - 3:57
 "Letter 2 My Unborn" (instrumental) -	3:57
 "Letter 2 My Unborn" (a cappella) - 3:56
Side B
 "Niggaz Nature" (remix) (radio edit) - 3:45
 "Niggaz Nature" (remix) - 5:04
 "Niggaz Nature" (remix) (instrumental) - 5:08
 "Niggaz Nature" (remix) (a cappella) - 4:57

Nyimbo za Tupac Shakur
Nyimbo za 2001
Nyimbo zilizotolewa baada ya msanii kufa
Kaku

Makaku ni wanyama wa jenasi Cercocebus, Lophocebus, Macaca na Rungwecebus katika familia Cercopithecidae. Wanatokea Afrika na Asia.

Spishi za Afrika
 Cercocebus agilis, Kaku Kijivu (Agile mangabey)
 Cercocebus atys, Kaku Mweusi (Sooty Mangabey)
 Cercocebus chrysogaster, Kaku Tumbo-dhahabu (Golden-bellied Mangabey)
 Cercocebus galeritus, Kaku wa Tana (Tana River Mangabey)
 Cercocebus sanjei, Kaku wa Sanje (Sanje Mangabey)
 Cercocebus torquatus, Kaku Utosi-mwekundu (Collared mangabey)
 Lophocebus albigena, Kaku Mashavu-kijivu (Grey-cheeked Mangabey)
 Lophocebus aterrimus, Babakoto au Kaku Ushungi-mweusi (Black-crested Mangabey)
 Lophocebus johnstoni, Kaku wa Johnston (Johnston's Mangabey)
 Lophocebus opdenboschi, Kaku wa Opdenbosch (Opdenbosch's Mangabey)
 Lophocebus osmani, Kaku wa Kilima Osmani (Osman Hill's Mangabey)
 Lophocebus ugandae, Kaku wa Uganda (Uganda Mangabey)
 Macaca sylvanus, Kaku wa Barbari (Barbary Macaque)
 Rungwecebus kipunji, Kaku Kipunji au Kipunji (Kipunji au Highland Mangabey)

Spishi za Asia
 Macaca arctoides (Stump-tailed Macaque)
 Macaca assamensis (Assam Macaque)
 Macaca cyclopis (Formosan Rock Macaque)
 Macaca fascicularis (Crab-eating Macaque)
 Macaca fuscata (Japanese Macaque)
 Macaca hecki (Heck's Macaque)
 Macaca leonina (Northern Pig-tailed Macaque)
 Macaca maura (Moor Macaque)
 Macaca mulatta (Rhesus Macaque)
 Macaca munzala (Arunachal Macaque)
 Macaca nemestrina (Southern Pig-tailed Macaque or Beruk)
 Macaca nigriscens (Gorontalo Macaque)
 Macaca nigra (Celebes Crested Macaque)
 Macaca ochreata (Booted Macaque)
 Macaca pagensis (Pagai Island Macaque)
 Macaca radiata (Bonnet Macaque)
 Macaca siberu (Siberut Macaque)
 Macaca silenus (Lion-tailed Macaque)
 Macaca sinica (Toque Macaque)
 Macaca thibetana (Tibetan Macaque)
 Macaca tonkeana (Tonkean Macaque)

Spishi za kabla ya historia
 Macaca anderssoni (Pleistocene ya Japani)
 Macaca jiangchuanensis (Mwanzo wa Holocene ya China)
 Macaca libyca (Mwisho wa Miocene ya Misri)
 Macaca majori (Pleistocene ya Sardinia, Italia) – pengine inaainishwa katika M. sylvanus

Picha

Kima na jamaa
Wanyama wa Afrika
Thugz Mansion

"Thugz Mansion" ni wimbo ulioimbwa na msanii wa muziki wa hip hop 2Pac. Wimbo ulitolewa baada ya kufa kwake ikiwa na matoleo mawili mashuhuri yaliyotolewa kutoka katika albamu ya mwaka wa 2002, Better Dayz. Toleo la awali ili-rapiwa ikiwa na magitaa mawili ya akustika. Toleo lingine la akustika limemshirikisha rapa mwenzi-wake Nas na vilevile mwimbaji J. Phoenix. Ni wa pili kutoka katika wimbo wa mwisho wa kwenye Diski 1 ya Better Dayz. Toleo la remixi la "7", limemshirikisha mwimbaji Anthony Hamilton, ikiwa imeingizwa ukiwa wimbo wa 2 kwenye diski ya Better Dayz, ni wimbo pekee kutoka katika albamu kuwa na muziki wa video. Wimbo umeshika nafasi ya #19 kwenye chati za Billboard Hot 100. Toleo halisi la akustika pia linapatikana kwenye albamu ya Nas God's Son ikiwa chini ya jina la "Thugz Mansion (N.Y.)", ikiwa na mstari wa pili ulioimbwa na Tupac ikiwa inabadilishana-badilishana hadi kufikia kwenye mstari kamili wa Nas.

Thugz Mansion ulikuwa mfano wa 2Pac akiwa mbinguni. Wimbo huu ni mmoja kati ya nyimbo za 2Pac alizojichunguza na kujielezea kinafsi mno. Ndani ya wimbo huu, anazungumzia namna atakavyokufa na kupumzika kwa amani. Yaani, ya kwamba hatimaye amepata furaha pale akiwa katika sehemu ambapo matatizo yake na maumivu yake yamefikia kikomo. Na akisisitiza kusema kwamba ataishia mahala pa amani baada ya kufa kwake; pia ametaja majina kadhaa ya Waafrika-Waamerika mashuhuri (watu hao ni pamoja na: Marvin Gaye, Billie Holliday, Jackie Wilson, Sam Cooke, Malcolm X, Miles Davis) na tukio la kisiasa la hivi karibuni (yaani, Latasha Harlins), ambao wote katika hao anaamini ya kwamba wapo mbinguni.

Orodha ya nyimbo
 "Thugz Mansion" - 7" Remix (Explicit)
 "Thugz Mansion" - Nas Acoustic (Explicit)
 "F*ck Em All" (Explicit)
 "Thugz Mansion" - CD-ROM video

Nyimbo za Nas
Nyimbo za Tupac Shakur
Nyimbo za 2002
Nyimbo zilizotolewa baada ya msanii kufa
Mari Kiviniemi

Mari Kiviniemi (amezaliwa 27 Septemba 1968) ni mwanasiasa wa Ufini, na ni Waziri Mkuu wa Ufini tangu 22 Juni 2010. 12 Juni 2010 alichaguliwa kwa kiongozi wa Suomen Keskusta (Chama cha Moyo cha Ufini).

Viungo vya nje 
 MariKiviniemi.net 

Wanasiasa wa Ufini
Waliozaliwa 1968
Kigogo (Kinondoni)

Kwa matumizi mengine ya jina hili angalia makala ya kigogo (maana)
   	
Kigogo ni kata ya Wilaya ya Kinondoni katika Mkoa wa Dar es Salaam, Tanzania yenye postikodi namba 14118.Kwa mujibu wa sensa iliyofanyika mwaka wa 2012, kata ilikuwa na wakazi wapatao 57,613. Kati ya hao 28,229 walikuwa wa kiume na 29,384 wa kike.  Mwaka 2002 idadi ya wakazi ilikuwa watu 37,964 tu.

Marejeo

Dar es Salaam
Wilaya ya Kinondoni
Paulínia

Paulínia ni a mji la Brazil katika jimbo la São Paulo takriban 118 km kutoka mji huu. Kuna wakati 84,577. 

Paulínia iko katika nyanda za juu kwenye kimo cha 590 m juu ya UB. Hali ya hewa ni ya kupoa. Mito miwili inapita ndani ya eneo lake ambayo ni mto Jaguari na mto Atibaia.

Mji una viwanda vikubwa vya kemia na kutengeneza petroli.

Miji ya Brazil
Jimbo la São Paulo
Franz Lambert

Franz Lambert (amezaliwa tar. 11 Machi 1948 mjini  Heppenheim, Ujerumani) ni mtunzi na mpiga organ kutoka nchini Ujerumani. Anependa sana kupiga organ ya Hammond lakini pia alifahamika zaidi baadaye kwa uwezo wake mkubwa wa kupiga Wersi ambayo ni organ ya umeme wakati wa shughuli zake na kutweza kutoa zaidi ya albamu 100.

Kujulikana kwake kwa mara ya kwanza katika umma ni baada ya kuonekana mnamo 1969 kwenye kipindi cha TV cha Kijerumani almaarufu kama Zum Blauen Bock, baada ya hapo akapata mkataba wake wa kuanzisha shughuli zake rasmi kwa mara ya kwanza. Amecheza na watu mashuhuri kadha wa kadha, ikiwa ni pamoja na Prince Charles na Helmut Schmidt.

Miongoni mwa kazi zake mashuhuri ni pamoja na FIFA Anthem, ambayo ilianza kupigwa kwa mara ya kwanza kwenye Kombe la Dunia la FIFA 1994. Ikaendelea kupigwa kwenye kila michezo iliyoandaliwa na FIFA na michuano mingine ya timu zikijipanga kupiga kambi.

Anaishi mjini Heppenheim-Sonderbach, Hesse.

Tazama pia
 FIFA Anthem

Viungo vya Nje
 www.franzlambert.de  (English)
 "Franz Lambert Demo Part 1" — 40 years on stage (Euro Tour 2005) YouTube

Waliozaliwa 1948
Watu walio hai
Watunzi wa Ujerumani
Mary Leakey

Mary Douglas Nicol Leakey (London, 6 Februari 1913 - Nairobi, 9 Desemba 1996) alikuwa mtaalamu wa akiolojia aliyepata kuwa maarufu kutokana na kukuta ushuhuda juu ya maendeleo ya zamadamu.

Alikuta na kutambua fuvu fosili ya kwanza ya sokwe mkubwa kwenye kisiwa cha Rusinga na baadaye aina ya sokwe iliyofanana zaidi na binadamu iliyoitwa Zinjanthropus kwenye bonde la Olduvai. Alikuta pia nyayo za Laitoli zilizo kati ya ushuhuda wa kale kabisa wa viumbehai waliotembea kwa kutumia miguu miwili tu.

Tangu mwaka 1960 alikuwa mkurugenzi wa uchimbaji huko Olduvai. Baada ya kifo cha mumewe Louis aliendelea kuwa kati ya wataalamu wakuu kwenye uwanja wa paleoanthropolojia akamfundisha pia mwanawe Richard Leakey katika fani hii.

Viungo vya nje 
 www.leakeyfoundation.org  – Tovuti ya taasisi ya Leaky
 www.leakey.com  – Picha za familia Leaky
 Biografia ya Mary 
 Biografia ya Mary  

Palantolojia
Wanasayansi wa Uingereza
Waliozaliwa 1913
Waliofariki 1996
Nyani

Nyani ni wanyama wa jenasi Papio, Theropithecus na Mandrillus katika familia Cercopithecidae. Jina la “nyani” hutumika pia kumaanisha spishi kubwa zote za Catarrhini (kima wa Dunia ya Kale) pamoja na masokwe. Nyani wa kabila Papionini wanatokea Afrika lakini nyani koti anatokea Uarabuni pia.

Spishi 
 Mandrillus leucophaeus, Nyani Dirili (Drill)
 Mandrillus sphinx, Nyani Mandirili (Mandrill)
 Papio anubis, Nyani wa Kawaida (Olive Baboon)
 Papio cynocephalus, Nyani Mashariki au Nyani Manjano (Yellow Baboon)
 Papio hamadryas, Nyani Koti (Hamadryas Baboon)
 Papio papio, Nyani Magharibi au Nyani Mwekundu (Guinea Baboon)
 Papio ursinus, Nyani Kusi (Chacma Baboon)
 Theropithecus gelada, Nyani Gelada (Gelada)

Picha 

Kima na jamaa
Wanyama wa Afrika
Wanyama wa Biblia
Still Ballin

"Still Ballin" kilikuwa kibao cha pili kutolewa kama single na Tupac Shakur kutoka katika albamu yake iliyotolewa baada ya kifo chake,  Better Dayz. Hii ni sehemu ya pili ya "Str8 Ballin" kutoka katika albamu ya Thug Life Vol. 1. Imemshirikisha wasanii wawili ambao ni Trick Daddy na Kurupt. 

Remix ya "Still Ballin'" ilifanywa na DJ Fatal ambayo imeshirikisha mistari ya ma-OG zote za Tupac na Kurupt. Mistari miwili ya toleo la awali pia inapatikana kwenye remix ya wimbo wa "How We Do" wa The Game.

Orodha ya nyimbo 
 "Still Ballin'" (Clean Version)
 "Still Ballin'" (Instrumental)

Chati 
"Still Ballin'" ilishika nafasi ya #31 kwenye chati za Billboard Top R&B/Hip-Hop Singles & Tracks, #15 kwenye chati za Billboard Hot Rap Tracks, #24 kwenye chati za Billboard Rhythmic Top 40, na #69 kwenye chati Billboard Hot 100.

Marejeo 

Nyimbo za Tupac Shakur
Nyimbo za 2002
Nyimbo zilizotolewa baada ya msanii kufa
Wilaya ya Bahi

Wilaya ya Bahi ni moja kati ya wilaya za Mkoa wa Dodoma, Tanzania yenye postikodi namba 413. 

Makao ya halmashauri ya wilaya yapo Bahi mjini. 

Katika sensa ya mwaka 2012, idadi ya wakazi wa Wilaya ya Bahi ilihesabiwa kuwa 221,645

Marejeo

Wilaya za Mkoa wa Dodoma
Runnin' (Dying to Live)

Kwa wimbo wa 2Pac na The Notorious B.I.G. wa mwaka wa 1994, tazama Runnin' 

"Runnin' (Dying to Live)" ni wimbo ulioimbwa na 2Pac na The Notorious B.I.G.. Wimbo ulitoka wa kwanza kutolewa kama single kutoka katika albamu ya Tupac: Resurrection. Video yake imejumlisha mahojiano ya wote wawili, yaani, Tupac na Biggie. Pia, ni wimbo pekee kutoka katika albamu kuwa na muziki wa video. Kiitikio cha wimbo kinatoka katika wimbo wa Edgar Winter wa "Dying to Live" (kutoka katika albamu ya Edgar Winter's White Trash), ambayo ilirekodiwa kwa kasi ya juu kwa ajili wimbo huu. Wimbo ulishika nafasi ya #19 kwenye chati za Billboard Hot 100. Tupac Shakur na Biggie Smalls awali waliurekodi wimbo huu wakiwa pamoja mnamo 1994. Awali wimbo ulitayarishwa na mtayarishaji wa New York Easy Mo Bee na uliitwa "Runnin' (From tha Police)".
Mahojiano ya Biggie yalirekodiwa siku mbili tu kabla ya kifo chake.

Toleo la video linazima sauti ya lugha zote, fujo na marejeleo ya dawa za kulevya, hata maneno ya Biggie kuhusu 2Pac kupigwa risasi tena (toleo la redio limeweka yote kasoro neno "bitches" kwenye mstari wa 2Pac). Video, ina sehemu kadhaa ya taswira za 2Pac na Biggie, na pindi mistari yao inapoisha, sauti inaonekana kupungua chini zaidi. Sehemu ya wimbo ya 2pac haipo sawa na sehemu ile ya kwenye Runnin' (From tha Police).

UK CD single

Nyimbo za Tupac Shakur
Nyimbo za 2003
Nyimbo za The Notorious B.I.G.
Nyimbo zilizotolewa baada ya msanii kufa
Masokwe

Masokwe (wingi wa sokwe) ni wanyama wa familia ya juu Hominoidea. 

Kuna familia mbili za masokwe: Hylobatidae (masokwe wadogo au giboni) na Hominidae (masokwe wakubwa wakiwemo binadamu). 

Masokwe wadogo huishi daima mitini na huteremka kwa nadra. Wana mikono mirefu ili kining'inia kutoka tawi moja hadi jingine na kutoka mti mmoja hadi mwingine. Wanatokea misitu ya tropiki ya Asia. 

Masokwe wakubwa hupitisha muda pengine mrefu ardhini, orangutanu muda kidogo tu na ngagi muda mrefu sana. Takriban spishi zote zinatokea Afrika lakini orangutanu wanatokea Asia ya Mashariki.

Uainisho 
Familia ya juu Hominoidea (Masokwe)
 Familia Hylobatidae (Masokwe wadogo)
 Jenasi Hylobates (Hylobates)
 Jenasi Hoolock (Hoolock gibbon)
 Jenasi Nomascus (Nomascus)
 Jenasi Symphalangus (Siamang)
 Familia Hominidae (Masokwe wakubwa)
 Nusufamilia Ponginae (Ponginae)
 Jenasi Pongo (Orangutanu)
 Nusufamilia Homininae (Homininae)
 Kabila Gorillini (Gorillini)
 Jenasi Gorilla (Ngagi au gorila)
 Kabila Hominini (Hominini)
 Jenasi Pan (Sokwe mtu)
 Jenasi Homo (Binadamu na jamaa)

Picha 

Kima na jamaa
One Day at a Time (Em's Version)

"One Day at a Time (Em's Version)" ni kibao cha pili kutolewa kama single na Tupac Shakur. Kibao kinatoka katika albamu ya Tupac: Resurrection (Original Soundtrack). Wimbo umemshirikisha Eminem na Outlawz. Wimbo umepatwa kupigwa kiasi kwenye maredio na TV. Hakuna muziki wa video rasmi uliowahi kutengenezwa kwa ajili ya kibao hiki. Wimbo ulifikia nafasu ya #80 kwenye chati za The Billboard Hot 100. Toleo halisi la wimbo huu lilirekodiwa mnamo mwaka wa 1996 akiwa na Spice 1.

Orodha ya nyimbo 
CD single

Nyimbo za Tupac Shakur
Nyimbo za 2003
Nyimbo za Eminem
Nyimbo zilizotolewa baada ya msanii kufa
Thugs Get Lonely Too

"Thugs Get Lonely Too" kilikuwa kibao cha kwanza cha 2Pac kutoka katika albamu yake ya Loyal to the Game. Kibao kinaunganishwa na Nate Dogg akiimba katika upande wa kiitikio na kimetayarishwa na Eminem. Kilifikia nafasi ya #55 kwenye chati za Hot R&B/Hip-Hop Songs na nafasi ya #98 kwenye chati za Billboard Hot 100. Hakuna muziki wa video wa rasmi uliotengenezwa kwa ajili ya wimbo huu. Mwaka wa 1996, Tech N9ne amerekodi mstari mmoja kwa ajili ya wimbo huu wakati anaishi na QDIII, ambaye kwa kipindi hicho aliweka kazi yake juu ya R U Still Down? (Remember Me).

Toleo la awali la "Thugs Get Lonely Too" limechukua sampuli ya wimbo wa "If I Was Your Girlfriend" wa Prince. Jina la wimbo pia linafana kabisa na kibao kiitwacho 'Gigolos Get Lonely Too' w The Time, uliotungwa na Prince.

Pia kuna toleo ambalo halikutolewa lina-kwenda kwa jina la "Thugs Get Lonely 2" ambalo lilikuwepo tangu siku za mwanzo za 2pac ambalo pia limemshirikisha rapa kutoka mjini Kansas City, Tech N9ne.

UK CD single

Nyimbo za Tupac Shakur
Nyimbo za 2004
Nyimbo za Nate Dogg
Nyimbo zilizotolewa baada ya msanii kufa
Roho

Roho ni umbile la pekee lisiloonekana ambalo linasadikiwa kuwemo pamoja na mwili katika binadamu na kuunda hasa malaika (ambao kati yao wale wabaya wanaitwa mashetani).

Katika lugha mbalimbali umbile hilo linafananishwa na upepo au pumzi.

Mungu mwenyewe anasadikiwa kuwa roho bora. Kwa namna ya pekee Ukristo unasadiki moja ya nafsi za Kimungu ndani ya Utatu inayoitwa Roho Mtakatifu.

Pengine roho inafikiriwa kueleza tofauti kubwa mno ambayo inajitokeza kati ya binadamu na sokwe na wanyama wengine wote upande wa akili na utendaji, na ambayo haielezwi vya kutosha na tofauti katika DNA zao.

Inasadikiwa kuwa roho ndiyo sehemu bora zaidi ya mwanadamu na husadikiwa kuwa haifi bali hudumu milele. Roho humuunganisha mtu na ulimwengu wa kiroho ambao aghalabu huwa ni ulimwengu usioonekana na macho ya kawaida, yaani ya mwili.

Dini
Saikolojia
Binadamu
Msalaba wa Yesu

Msalaba wa Yesu ni msalaba ule ambao Yesu Kristo alisulubiwa juu yake hadi kifo chake kilichotokea huko Yerusalemu kwa amri ya Ponsyo Pilato siku ya Ijumaa, labda tarehe 7 Aprili 30 BK.

Tukio hilo, pamoja na ufufuko wa Yesu unaosadikiwa na Ukristo kutokea siku ya tatu (Jumapili ya Pasaka), ndiyo kiini cha imani ya dini hiyo mpya iliyotokana na ile ya Uyahudi.

Kwa Wakristo fumbo hilo la Pasaka ndilo kilele cha historia ya wokovu inayotangazwa na Biblia ya Kikristo.

Fumbo hilo lilisababisha kazi nyingi za sanaa ya Kikristo, hasa uchoraji na uchongaji.

Historia
Adhabu hiyo kali ilianza kutumika huko Uajemi na kuenea hadi Dola la Roma ambalo liliitumia hasa katika maeneo ya pembeni na kwa watumwa.

Kadiri ya Injili zote nne, Ponsyo Pilato, liwali wa Palestina (26-36), aliamua Yesu aadhibiwe hivyo kulingana na shtaka la viongozi wa Wayahudi waliodai kwamba mtuhumiwa alijitangaza kuwa mfalme na kupinga mamlaka ya Kaisari wa Roma, kwa wakati huo Tiberius, ingawa Pilato alikuwa ametambua shtaka halikuwa la kweli, bali lilitokana na husuda.

Kadiri ya Injili ya Yohane, Pilato mwenyewe alisisitiza kwamba, katika maandishi yaliyotakiwa kuwajulisha watu sababu ya adhabu hiyo, iwekwe wazi kwamba Yesu aliuawa kama mfalme wa Wayahudi, ingawa neno hilo lilichukiza viongozi wa taifa.

Maneno ya ilani hiyo yaliandikwa katika lugha tatu: 
Kilatini: Iesus Nazarenus Rex Iudeorum, kifupi INRI, 
Kigiriki: Ἰησοῦς ὁ Ναζωραῖος ὁ Bασιλεὺς τῶν Ἰουδαίω. Kutokana na herufi hizo, Wagiriki wanaandika INBI.
Kiebrania: ישוע הנוצרי ומלך היהודים. Herufi za kwanza za maneno hayo kwa Kiebrania ni יהוה, YHWH, ndilo jina takatifu la Mungu katika Biblia ya Kiebrania.

Yesu akiwa msalabani alisema maneno kadhaa. Kati ya hayo, ni maarufu maneno saba yaliyoripotiwa na Injili yakimuelekea Mungu Baba, Bikira Maria, Mtume Yohane na mhalifu aliyesulubiwa pamoja naye.

Tazama pia
 Kifo cha Yesu
 Yesu kushushwa

Yesu Kristo
Injili
Teolojia
Rozari
Ghetto Gospel

"Ghetto Gospel" ni wimbo wa rapa Tupac Shakur, ambo ulitolewa  kama single ya pili baada ya kufa kwake. Wimbo unatoka katika albamu mwaka wa 2004, Loyal to the Game. Wimbo ulitungwa na Tupac Shakur ukiwa kama kilio cha "kumaliza vita mitaani",  unalenga hasa utofauti wa ubaguzi wa rangu usio na maana na upingaji wa sera za haki za binadamu, hasa kwa wale walio-maskini mno. Wimbo umeshirikisha kibao cha Elton John cha Indian Sunset. Kwenye Ghetto Gospel 2pac anaelezea kinagaubaga kuhusu maisha ya watu wanaoishi ghetto. Wimbo umetayarishwa na Eminem. "Ghetto Gospel" ulikuwa wimbo pekee kutoka kwenye Loyal to the Game ukisindikizwa na muziki wa video. Mwishoni kabisa mwa video kuna ujumbe kutoka kwa mama'ke, Afeni Shakur, akisema "Kumbuka kujiweka hai, kwani hakuna muhimu zaidi ya hicho." Wimbo ulifikia nafasi ya #1 kwenye chati za UK, baada ya chini zaidi ya mwaka, rapa mhasimu The Notorious B.I.G. amefikia nafasi #1 na single yake ya Nasty Girl.

Orodha ya nyimbo
CD single

UK CD single

Pia kulikuwa na toleo ambalo halijamshirikisha Elton John.

Matoleo Rasmi
 Ghetto Gospel (Album Version Explicit)

Michakaliko ya Chati 
Ilifika nafasi ya #3 kwenye chati European Hot 100 Singles ambapo ilikaa kwa majuma mawili.

Marejeo
1. http://www.australian-charts.com/showitem.asp?interpret=2+Pac&titel=Ghetto+Gospel&cat=s  Retrieved 19 Aprili 2009 
2. http://www.billboard.com/bbcom/esearch/chart_display.jsp?cfi=349&cfgn=Singles&cfn=European+Hot+100+Singles&ci=3059686&cdi=8370980&cid=07%2F16%2F2005 Retrieved 19 Aprili 2009

Nyimbo za Elton John
Nyimbo za 2005
Nyimbo za 2004
Nyimbo za Tupac Shakur
Nyimbo zilizotolewa baada ya msanii kufa
Untouchable

"Untouchable" ni single iliyotolewa baada ya kufa kwa msanii wa muziki wa hip hop Tupac Shakur. Wimbo umemshirikisha msanii mwingine Krayzie Bone. Wimbo unatoka katika albamu ya Pac's Life. Wimbo ulitengenezewa reamixi yake na Swizz Beatz, ulikuwa wimbo wa pili wa kitaa kutolewa nyuma ya wimbo Pac's Life. Wimbo uliingia na kushika nafasi ya #91 kwenye chati za Hot R&B/Hip-Hop Singles & Tracks na #21 kwenye chati za Hot R&B/Hip-Hop Singles -ulioanza kuuzwa mnamo tar. 2 Desemba 2006 toleo la jarida la Billboard. Mstari wa Tupac una mashairi sawa na yale ya kutoka katika nyimbo zingine kama vile Drunk freestyle, Killuminati na wimbo usiotolewa wa War Games. Nyimbo hizi zote zina mashairi sawa kwa sababu Tupac hakunuia kuzitoa au nyimbo za namna hii ziwe wazi. Mara kwa mara Tupac alikuwa akitumia nyimbo zisizotolewa kuwasawazisha mashairi yake ya sasa yawe vyema.

Nyimbo za Tupac Shakur
Nyimbo zilizotayarishwa na Swizz Beatz
Nyimbo za Lisa Lopes
Nyimbo zilizotolewa baada ya msanii kufa
Vita ya Maji Maji

Vita ya Maji Maji ulikuwa upingaji mkali wa Waafrika dhidi ya utawala wa kikoloni wa Ujerumani katika maeneo ya kusini ya koloni la Afrika Mashariki ya Kijerumani.

Vita hivyo vilishirikisha baadhi ya makabila ya kusini mwa Tanzania ya leo dhidi ya sera ya Kijerumani iliyoundwa kwa nguvu kuwalazimisha watu wa Tanganyika kulima zao la pamba.

Vita hivyo vilidumu kuanzia mwaka 1905 hadi 1907.

Chanzo kikubwa cha vita hii ni kwamba wanajamii walichoka kunyanyaswa na wakoloni. Baadhi ya manyanyaso hayo wakoloni waliwataka wanajamii kulima mazao ya kibiashara na walikatazwa kulima mazao ya chakula; kwa mantiki hiyo wanajamii walilima mazao ya biashara na kuacha kulima mazao ya chakula kwa lengo la kuwanufaisha wakoloni huku wao wakipata njaa kwa sababu ya kutolima mazao ya chakula kwa ajili ya kuwapatia chakula na huku adhabu kali ikitolewa kwa wale watakaopinga.

Kwa sababu hiyo wananchi walilazimika kufanya kazi huku wakilipwa mshahara mdogo au kutolipwa kabisa. Watu ambao hawakulazimika kufanya kazi ni watoto wadogo na wazee; kwa wale vijana wenye nguvu walifanyishwa kazi ngumu lakini kwa upande wa wasichana na mama wajawazito waliufanya kazi za ndani.

Moja ya changamoto walizozipata kwa upande wa vijana wa kiume ni kudhalilishwa kwa kupigwa mijeledi wakiwa uchi mbele ya wanawake wao na pia walitozwa pesa kubwa ukilinganisha na mshahara wanaopata ni kidogo: hizo ndizo baadhi ya changamoto walizozipata. Hivyo basi waliamua kukataa manyanyaso na masumbuko dhidi ya wakoloni. 

Tunaona kwamba wahusika wakuu ni mtemi wa wanajamii Kinjekitile Ngwale na watemi wa Kijerumani. 

Tunaona kwamba mtemi huyu wa kabila la Wangindo aliamini kwamba maji ndiyo silaha ya kipekee ambayo ingetumika kuwashinda wakoloni hata akawaambia wananchi wake kwamba wakoloni wakirusha silaha waseme "maji" kwa madai ya kuwa silaha itabadilika na kuwa maji.

Wanajamii wake waliamini kusikiliza, kwa hiyo basi vita ilipoanza wakoloni walipoanza kuwashambulia wanajamii walisema, "maji", lakini tunaona kwamba jinsi walivyokuwa wakisema "maji" ndivyo walivyozidi kushambuliwa.

Tunaona madhara makubwa waliyoyapata: ni wanajamii wengi walipoteza maisha kwa hiyo nguvukazi ilipungua kwa kiwango kikubwa, lakini tunaangalia chanzo kikubwa kabisa ni kupinga manyanyaso.

Marejeo
 Pugu Hadi Peramiho - kimehaririwa na P. Gerold Rupper, OSB, BPNP, Peramiho 1988, ISBN 9967 67 031 1

Vita
Historia ya Tanzania
Afrika ya Mashariki ya Kijerumani
Pac's Life (wimbo)

"Pac's Life" ni single iliyotolewa na kuimbwa na Tupac Shakur kutoka katika albamu iliyotolewa baada ya kufa kwake, Pac's Life. Wimbo umetayarishwa na L. T. Hutton, imejumlisha waimbaji wageni kama vile wa R&B Ashanti na rapa T.I.  Mstari wa pili wa 2Pac ulirudiwa tena kutoka katika wimbo wa "This Life I Lead". Wimbo huo ulitolewa ukiwa kama moja ya sehemu ya nyimbo za kwenye albamu ya Pac's Life mnamo 2006. T.I. alisema kwenye mahojiano kwamba kufanya kazi katika wimbo wa Tupac ilikuwa kama heshima kubwa kwangu, kwa kumpenda wakati anakua. Wimbo ulikuwa kibao kikali kwenye 40 bora za nchini Ireland, Uingereza, na Ujerumani.

Wimbo ulifikia #4 kwenye chati za Billboard Bubbling Under R&B/Hip-Hop Singles mnamo 2 Desemba 2006 toleo la jarida la Billboard.

Kwenye MTV Australia, "Pac's Life" ulifikia kilele cha nafasi ya kwanza kwenye "Hip Hop Countdown", kwa kushinda matole mapya kutoka kwa Jay-Z, Eminem na 50 Cent, na Nas.

Orodha ya nyimbo
UK CD

 "Pac's Life" (toleo la albamu) (Akishirikiana na T.I. na Ashanti)
 "Pac's Life" (Remix) (Akishirikiana na Snoop Dogg, T.I. na Chris Starr)

Viungo vya Nje
 "Pacs Life" Music Video 

Nyimbo za 2006
Nyimbo za 2007
Nyimbo za Ashanti
Nyimbo za Tupac Shakur
Nyimbo za T.I.
Nyimbo zilizotolewa baada ya msanii kufa
Playa Cardz Right

"Playa Cardz Right" ni wimbo wa mwimbaji wa R&B Keyshia Cole  ambao ulitolewa ukiwa kama single kiongozi kutoka katika albamu yake ya tatu A Different Me. Wimbo umemshirikisha rapa 2Pac. Wimbo pia upo kwenye albamu ya 2Pac ya mwaka wa 2006, Pac's Life.

Wimbo ulitayarishwa na Ron Fair na Carvin & Ivan. Muziki wa video wa wimbo ulianza kuoneshwa kwenye  Access Granted ya BET mnamo tar. 30 Oktoba 2008.

Remixi yake imemshirikisha rafiki yake 2Pac na mwanachama wa Outlawz Hussein Fatal akiwa na Keyshia Cole na 2Pac.

Chati

Marejeo

Nyimbo za 2008
Nyimbo za Keyshia Cole
Nyimbo za Tupac Shakur
Nyimbo zilizotolewa baada ya msanii kufa
I Don't Give a Fuck

"I Don't Give a Fuck" ni wimbo ulioimbwa na 2Pac na ni wimbo wa nne kutoka katika albamu yake ya kwanza: 2Pacalypse Now, ambayo ilitolewa mnamo mwaka wa 1991. Wimbo huu umeonekana kwenye video gemu ya mwaka wa 2004, Grand Theft Auto: San Andreas katika kituo cha redio cha Radio Los Santos na kwenye video gemu ya mwaka wa 2005, True Crime: New York City. Wimbo huu hauna kiitikio na umemshirikisha rapa mwingine aitwaye "Pogo".

Maudhui ya wimbo yanalenga hisia kali za kupinga dhidi ya ukatili wa polisi na ubaguzi wa rangi, vilevile uhalifu na mateso ya maisha ya ghetto. Katika utangulizi wa wimbo, Tupac anapokea simu kutoka kwa marafiki zake wanamweleza kuhusu ukatili waliofanyiwa na mapolisi tena bila hata sababu ya kueleweka na kuwasingizia makosa kibao ya uwongo dhidi yao, ambapo baada ya hapo akaanza kurap. Wimbo huu ndo uliolalamikiwa na vijana huko mjini Texas kwa kumpiga askari risasi askari, mwishoni mwa nyimbo, anaponda sana mamlaka kadhaa kwa kusema "Fuck You" kwao huku ikijirudia kwa nyuma huku mwenyewe akisindikiza kwa maneno ya "fuck you to the F.B.I., fuck you to the C.I.A.", au pale kabla Tupac ajaanza kusema maneno ya mwisho ya wimbo alisema "giving his fuck offs".
Baadaye wimbo ulisampuliwa na rapa Eminem kwenye wimbo wake wa Just Don't Give a Fuck.

Nyimbo za Tupac Shakur
Nyimbo za 1991
Swakopmund

Swakopmund ni mji wa Namibia katika Mkoa wa Erongo.

Tazama pia
 Orodha ya miji ya Namibia

Viungo vya nje

Miji ya Namibia
Mkoa wa Erongo
Walvis Bay

Walvis Bay (Walvisbaai) ni mji wa Namibia katika Mkoa wa Erongo.

Miji ya Namibia
Mbegu za jiografia ya Namibia
Otjiwarongo

Otjiwarongo ni mji wa Namibia katika Mkoa wa Otjozondjupa.

Tazama pia
 Orodha ya miji ya Namibia

Viungo vya nje

Miji ya Namibia
Mkoa wa Otjozondjupa
Trollhättan

Trollhättan ni mji nchini Uswidi. Kuna wakazi 44,498 (mwaka 2005). Mji ulianzishwa 1916.

Jiografia 
Eneo lake ni 23.80 km². Iko kando ya mto Göta, Umbali na Jiji la Göteborg ni 75 km.

Viungo vya nje 
 www.trollhattan.se

Miji ya Uswidi
Uddevalla

Uddevalla ni mji nchini Uswidi. Kuna wakazi 30,513 (mwaka 2005). Mji ulianzishwa 1498.

Jiografia 
Eneo lake ni 16.92 km². Iko kando ya Byfjorden (Ghuba ya By) ambayo ni mkono wa Kattegat. Umbali na Jiji la Göteborg ni 60 km.

Viungo vya nje 
 www.uddevalla.se

Miji ya Uswidi
Rasi ya Skandinavia

Rasi ya Skandinavia ni rasi kubwa kaskazini mwa Ulaya. Inazungukwa na Bahari Atlantiki upande wa magharibi na kaskazini, halafu na Bahari ya Baltiki upande wa kusini na mashariki. Inaunganishwa na Ulaya bara upande wa kaskazini-mashariki takriban pale ambako mpaka wa Uswidi na Ufini unapatikana. Kwa kusini inatenganishwa na Denmark kwa milango ya bahari ya Kattegat na Skagerak.

Ndani ya rasi ya Skandinavia kuna nchi za Uswidi na Norwei.

Jina la rasi linatokana na "Skandinavia" ambalo ni jina la kujumlisha nchi za Norwei, Uswidi, Denmark na Iceland ambazo zote ziko karibu kihistoria na kiutamaduni. Asili ya jina Skandinavia ni eneo la Skania kusini mwa Uswidi.

Rasi hii ni rasi kubwa ya Ulaya. Ina urefu wa kilomita 1,850 na upana ulio kati ya kilomita 370–805.

Milima mirefu iko Norwei inayofikia kimo cha mita 2,470 juu ya UB. Hapa kuna pia barafuto kubwa za Ulaya. 

Hali ya hewa ni baridi kwa jumla; sehemu za kaskazini ziko ndani ya duara ya Aktiki. Katika kusini baridi inapoa na Uswidi kusini hali ya hewa inafaa kwa kilimo. Hata miji mikubwa, kama vile Stockholm na Gothenburg za Uswidi halafu Oslo ya Norwei, iko yote kusini mwa rasi.

Rasilmali ya Skandinvia ni pamoja na ubao kutoka misitu minene, chuma na shaba inayochimbwa katika migodi. Bahari ya Kaskazini mbele ya Norwei ina akiba kubwa za mafuta ya petroli chini ya maji.

Rasi za Ulaya
Skandinavia
Nyköping

Nyköping ni mji nchini Uswidi. Kuna wakazi 27,720 (mwaka 2005). Mji ulianzishwa 1444.

Jiografia 
Eneo lake ni 12.31 km².  Iko kando ya Bahari ya Baltiki.

Viungo vya nje 
 www.mittnykoping.se 

Miji ya Uswidi
Skövde

Skövde ni mji nchini Uswidi. Kuna wakazi 33,119 (mwaka 2005).

Jiografia 
Eneo lake ni 19.78 km². Umbali na Jiji la Göteborg ni 150 km.

Viungo vya nje 
 www.skovde.se

Miji ya Uswidi
Orodha ya Vyuo Vikuu vya Tanzania

Hii ni orodha ya vyuo vikuu katika nchi ya Tanzania. 

Chuo Kikuu cha Aga Khan (AKU)
Chuo Kikuu cha Ardhi (ARU)
Chuo Kikuu cha Arusha (UoA)
Chuo Kikuu cha Bukoba
Chuo Kikuu cha Dar es Salaam (UDSM)
Chuo Kikuu cha Dodoma (UDOM)
Chuo Kikuu cha Hubert Kairuki (HKMU)
Chuo Kikuu cha Iringa (UoI)
Chuo Kikuu cha Kikatoliki cha Mwenge (MWECAU)
Chuo Kikuu cha Morogoro (MUM)
Chuo Kikuu cha Mt. Augustino cha Tanzania (SAUT)
Chuo Kikuu cha Mt. Yohana cha Tanzania (SJUT)
Chuo Kikuu cha Muhimbili (MUHAS)
Chuo Kikuu cha Mzumbe (MU)
Chuo Kikuu cha Ruaha (RUCO)
Chuo Kikuu cha Sayansi na Teknolojia Mbeya (MUST)
Chuo Kikuu cha Sokoine (SUA)
Chuo Kikuu cha Teofilo Kisanji (TEKU)
Chuo Kikuu cha Tumaini (TU)
Chuo Kikuu cha Ushirika Moshi (MUCCoBS)
Chuo Kikuu cha Zanzibar (ZU)
Chuo Kikuu Huria cha Tanzania (OUT)
Moravian Theological College

Taasisi zilizoondolewa hadhi ya Chuo Kikuu
 Josiah Kibira University College (JOKUCo, Kagera) 
Chuo Kikuu cha Mlima Meru (MMU), Mount Meru University, (Arusha) 
 International Medical and Technical University (IMTU, Dar es Salaam)
 University of Bagamoyo (UoB)
Cambridge Institute of Tourism Management Tanzania

Marejeo

! 
T
Hässleholm

Hässleholm ni mji nchini na manispaa Uswidi. Kuna wakazi 17,730 (mwaka 2005). Mji ulianzishwa 1914.

Jiografia 
Eneo lake ni 11.74  km².  Iko katika kusini ya Uswidi.

Viungo vya nje 
 www.hassleholm.se

Miji ya Uswidi
Borlänge

Borlänge ni mji nchini na manispaa Uswidi. Kuna wakazi 39,422 (mwaka 2005). Mji ulianzishwa 1944. Kuna pia Chuo Kikuu cha Dalarna.

Jiografia 
Eneo lake ni 34.13  km².

Viungo vya nje 
 www.borlange.se 
 Chuo Kikuu cha Dalarna

Miji ya Uswidi